P6_TA(2005)0128

Ukrepi za obnovitev staleža morskega lista *

Zakonodajna resolucija Evropskega parlamenta o predlogu Uredbe Sveta o ukrepih za obnovitev staleža morskega lista v zahodnem delu Rokavskega preliva in Biskajskem zalivu (KOM(2003)0819 — C5-0047/2004 — 2003/0327(CNS))

(Postopek posvetovanja)

Evropski parlament,

- ob upoštevanju predloga Komisije Svetu (KOM(2003)0819) [1],

- ob upoštevanju člena 37 Pogodbe ES, v skladu s katerim se je Svet posvetoval s Parlamentom (C5-0047/2004),

- ob upoštevanju člena 51 svojega Poslovnika,

- ob upoštevanju poročila Odbora za ribištvo (A6-0050/2005),

1. odobri predlog Komisije, kakor je bil spremenjen;

2. poziva Komisijo, naj ustrezno spremeni svoj predlog, na podlagi člena 250(2) Pogodbe ES;

3. poziva Svet, naj obvesti Parlament, če namerava odstopati od besedila, ki ga je Parlament odobril;

4. poziva Svet, naj se ponovno posvetuje s Parlamentom, če namerava bistveno spremeniti predlog Komisije;

5. naroči svojemu predsedniku, naj stališče Parlamenta posreduje Svetu in Komisiji.

BESEDILO, KI GA PREDLAGA KOMISIJA | SPREMEMBE PARLAMENTA |

Sprememba 1

Naslov

Uredba Sveta o ukrepih za obnovitev staleža morskega lista v zahodnem delu Rokavskega preliva in Biskajskem zalivu | Uredba Sveta o načrtu upravljanja staleža morskega lista v zahodnem delu Rokavskega preliva in Biskajskem zalivu (Ta sprememba prav tako povzroči, da se izraz "obnovitev" nadomesti z izrazom "upravljanje" v celotnem zakonodajnem besedilu, razen v členu 3(3).) |

Sprememba 2

Uvodna izjava 1

(1) Iz najnovejšega znanstvenega priporočila Mednarodnega sveta za izkoriščanje morja (ICES) je razvidno, da so staleži morskega lista na območjih ICES VIIe ter VIIIa in b izpostavljeni takšni stopnji ribolovne smrtnosti, ki povzroča uničenje količin odraslih rib v morju do točke, ko se lahko zgodi, da se staleži ne bodo več sposobni obnoviti z razplodom, in jim torej grozi propad. | črtano |

Sprememba 3

Uvodna izjava 2

(2) Sprejeti je treba ukrepe za izdelavo večletnih načrtov za obnovitev staležev v skladu s členom 5 Uredbe Sveta (ES) št. 2371/2002 z dne 20. decembra 2002 o ohranjevanju in trajnostnem izkoriščanju ribolovnih virov v okviru skupne ribiške politike. | (2) Sprejeti bi bilo treba ukrepe za upravljanje staležev v skladu s členom 6 Uredbe Sveta (ES) št. 2371/2002 z dne 20. decembra 2002 o ohranjevanju in trajnostnem izkoriščanju ribolovnih virov v okviru skupne ribiške politike. |

Sprememba 4

Uvodna izjava 3

(3) Cilj načrtov bi moral biti obnovitev staležev do varnih bioloških meja v petih do desetih letih. | (3) Cilj načrtov bi moral biti zagotovitev, da se staleži ohranijo znotraj varnih bioloških meja. |

Sprememba 5

Uvodna izjava 3a (novo)

| (3a) Cilj nove skupne ribiške politike je omogočanje trajnostnega izkoriščanja živih vodnih virov ob zagotavljanju ravnovesja med okoljskimi, socialnimi in gospodarskimi posledicami. |

Sprememba 6

Uvodna izjava 3b (novo)

| (3b) Komisija in države članice poskrbijo, da pri izvajanju načrta v polni meri sodelujejo regionalni svetovalni sveti in druge zainteresirane strani. |

Sprememba 7

Uvodna izjava 5

(5) Absolutne velikosti zadevnih staležev, kot sta jih ocenila Znanstveni, tehnični in gospodarski odbor za ribištvo (STECF) in ICES, niso dovolj zanesljive, da bi se lahko uporabile kot cilj za obnovitev staležev, zato morajo biti cilji izraženi v stopnjah ribolovne smrtnosti. | črtano |

Sprememba 8

Uvodna izjava 6

(6) Da bi dosegli ta cilj, je treba nadzorovati ravni stopenj ribolovne smrtnosti tako, da obstaja velika verjetnost njihovega zmanjšanja iz leta v leto. | črtano |

Sprememba 9

Uvodna izjava 8

(8) Ko bodo staleži obnovljeni, naj Svet na podlagi predloga Komisije odloča o nadaljnjih ukrepih, ki jih je treba izvesti v skladu s členom 6 Uredbe (ES) št. 2371/2002. | črtano |

Sprememba 10

Člen 2

Cilj načrta obnove je obnovitev staležev morskega lista do mere, ki je znotraj varnih bioloških meja. | Cilj načrta upravljanja je ohranjanje staležev morskega lista do mere, ki je znotraj varnih bioloških meja. |

Sprememba 12

Člen 3, odstavek 2

2. Kadar Komisija na podlagi letne ocene ugotovi, da je cilj iz člena 2 za katerega od zadevnih staležev morskega lista dosežen, Svet za zadevni stalež na predlog Komisije s kvalificirano večino odloča o nadomestitvi načrta obnove, predvidenega v tej uredbi, z načrtom upravljanja iz člena 6 Uredbe (ES) št. 2371/2002. | črtano |

Sprememba 13

Člen 3, odstavek 3

3. Kadar Komisija na podlagi letne ocene ugotovi, da kateri od zadevnih staležev morskega lista ne kaže znakov zadostne obnove, Svet za zadevni stalež na predlog Komisije s kvalificirano večino odloča o dodatnih ukrepih in/ali drugih ukrepih za zagotovitev obnove zadevnega staleža. | 3. Kadar Komisija na podlagi letne ocene ugotovi, da je kateri od zadevnih staležev morskega lista resno ogrožen, Svet za zadevni stalež na predlog Komisije s kvalificirano večino odloča o dodatnih ukrepih in/ali drugih ukrepih za zagotovitev obnove zadevnega staleža. |

Sprememba 14

Člen 5, odstavek 1

1. Kadar stopnja ribolovne smrtnosti enega od zadevnih staležev morskega lista po ocenah Znanstvenega, tehničnega in gospodarskega odbora za ribištvo v luči zadnjega poročila ICES presega 0,14 na leto, celotni dovoljeni ulov za ta stalež ne sme preseči ravni ulova, ki bo, po znanstveni oceni Znanstvenega, tehničnega in gospodarskega odbora za ribištvov luči zadnjega poročila ICES, povzročil zmanjšanje: (a)stopnje ribolovne smrtnosti za 20 % v letu njegovega izvajanja v primerjavi z oceno stopnje ribolovne smrtnosti za predhodno leto kar zadeva stalež morskega lista na območju VIIe;(b)stopnje ribolovne smrtnosti za 35 % v letu njegovega izvajanja v primerjavi z oceno stopnje ribolovne smrtnosti za predhodno leto kar zadeva stalež morskega lista na območjih VIIIa in VIIIb. | 1. Celotni dovoljeni ulov (TAC) ne sme preseči ravni ulova, za katero je znanstvena ocena Znanstvenega, tehničnega in gospodarskega odbora za ribištvo v luči zadnjega poročila ICES, pokazala, da omogoča povečanje populacije odraslih rib v morju za 15 % ob koncu leta izvajanja glede na ocene količin, ki so se nahajale v morju na začetku zadevnega leta. |

Sprememba 15

Člen 5, odstavek 2

2. Kadar je stopnja ribolovne smrtnosti enega od zadevnih staležev morskega lista po ocenah Znanstvenega, tehničnega in gospodarskega odbora za ribištvo v luči zadnjega poročila ICES enaka ali ne dosega 0,14 na leto, se celotni dovoljeni ulovi za ta stalež določi na ravni ulova, ki bo, po znanstveni oceni Znanstvenega, tehničnega in gospodarskega odbora v luči zadnjega poročila ICES, povzročil stopnjo ribolovne smrtnosti: a)0,11 v letu njegovega izvajanja kar zadeva stalež morskega lista na območju VIIe;b)0,09 v letu njegovega izvajanja kar zadeva stalež morskega lista na območjih VIIIa in VIIIb. | 2. Svet ne sprejme celotnega dovoljenega ulova, za katerega Znanstveni, tehnični in gospodarski odbor za ribištvo v luči zadnjega poročila ICES ocenjuje, da bi v letu njegovega izvajanja povzročil stopnjo ribolovne smrtnosti, višjo od naslednjih vrednosti: Morski list v Biskajskem zalivu: 0,36; Morski list v zahodnem Rokavskem prelivu: stopnja se določi naknadno v skladu z mnenjem ICES po preučitvi vrste podatkov določenih držav, ki do danes še niso bili upoštevani. |

Sprememba 16

Člen 6, odstavka 1 in 2

1. V prvem letu uporabe te uredbe veljajo naslednja pravila: (a)v primeru, da bi uporaba člena 5 povzročila povečanje celotnega dovoljenega ulova za več kot 25 % v primerjavi s predhodnim letom, sprejme Svet celotni dovoljeni ulov, ki celotnega dovoljenega ulova tistega leta ne presega za več kot 25 %;(b)v primeru, da bi uporaba člena 5 povzročila zmanjšanje celotnega dovoljenega ulova za več kot 25 % v primerjavi s predhodnim letom, Svet sprejme celotni dovoljeni ulov, ki ni manjši od celotnega dovoljenega ulova tistega leta za več kot 25 %; | |

2. Z drugim letom uporabe te uredbe se uporabljajo naslednja pravila: (a)v primeru, da bi uporaba člena 5 povzročila povečanj celotnega dovoljenega ulova za več kot 15 % v primerjavi s predhodnim letom, sprejme Svet celotni dovoljeni ulov, ki celotnega dovoljenega ulova tega leta ne presega za več kot 15 %;(b)v primeru, da bi uporaba člena 5 povzročila zmanjšanje celotnega dovoljenega ulova za več kot 15 % v primerjavi s predhodnim letom, sprejme Svet celotni dovoljeni ulov, ki ni manjši od celotnega dovoljenega ulova tega leta za več kot 15 %; | 2. Od prvega leta uporabe te uredbe se uporabljajo naslednja pravila: (a)v primeru, da bi uporaba člena 5 povzročila povečanj celotnega dovoljenega ulova za več kot 15 % v primerjavi s predhodnim letom, sprejme Svet celotni dovoljeni ulov, ki celotnega dovoljenega ulova tega leta ne presega za več kot 15 %;(b)v primeru, da bi uporaba člena 5 povzročila zmanjšanje celotnega dovoljenega ulova za več kot 15 % v primerjavi s predhodnim letom, sprejme Svet celotni dovoljeni ulov, ki ni manjši od celotnega dovoljenega ulova tega leta za več kot 15 %; |

Sprememba 17

Poglavje III

| Poglavje se črta. |

Sprememba 18

Člen 16

Z odstopanjem od člena 5(2) Uredbe Komisije (EGS) št. 2807/83 z dne 22. septembra 1983 o podrobnih pravilih za evidentiranje podatkov o ulovu rib držav članic, znaša dopustno odstopanje pri oceni količin v kilogramih na krovu plovila 5 % vrednosti, navedene v ladijskem dnevniku. | Z odstopanjem od člena 5(2) Uredbe Komisije (EGS) št. 2807/83 z dne 22. septembra 1983 o podrobnih pravilih za evidentiranje podatkov o ulovu rib držav članic, znaša dopustno odstopanje pri oceni količin v kilogramih žive teže na krovu plovila 8 % vrednosti, navedene v ladijskem dnevniku. V primeru, da v zakonodaji Skupnosti ni določen faktor konverzije, se uporablja faktor, ki ga je sprejela država članica, pod katere zastavo pluje plovilo. |

Sprememba 19

Člen 17

Pristojni organi države članice zagotovijo, da se vsaka količina morskega lista, ki presega 50 kg, ujeta na kateremkoli območju iz člena 1, pred prodajo stehta z dražbenimi tehtnicami. | Pristojni organi države članice zagotovijo, da se vsaka količina morskega lista, ki presega 100 kg, ujeta na kateremkoli območju iz člena 1, pred prodajo stehta z dražbenimi tehtnicami. |

Sprememba 20

Člen 19, odstavek 1

1. Pristojni organi države članice lahko zahtevajo, da se vsaka količina morskega lista, ki presega 50 kg, ujeta na kateremkoli območju iz člena 1, in prvič pristane v tej državi članici, stehta pred prevozom iz prvega pristanišča. | 1. Pristojni organi države članice lahko zahtevajo, da se vsaka količina morskega lista, ki presega 100 kg, ujeta na kateremkoli območju iz člena 1, in prvič pristane v tej državi članici, stehta pred prevozom iz prvega pristanišča. |

Sprememba 21

Člen 19, odstavek 2

2. Z odstopanjem od člena 13 Uredbe (EGS) št. 2847/93 spremlja količine morskega lista, večje od 50 kg in prepeljane na kraj, ki ni kraj raztovarjanja ali uvoza, izvod ene od deklaracij iz člena 8(1) Uredbe (EGS) št. 2847/93 v zvezi s prepeljanimi količinami morskega lista. Izjema iz člena 13(4)(b) Uredbe (EGS) št. 2847/93 se ne uporablja. | 2. Z odstopanjem od člena 13 Uredbe (EGS) št. 2847/93 spremlja količine morskega lista, večje od 100 kg in prepeljane na kraj, ki ni kraj raztovarjanja ali uvoza, izvod ene od deklaracij iz člena 8(1) Uredbe (EGS) št. 2847/93 v zvezi s prepeljanimi količinami morskega lista. Izjema iz člena 13(4)(b) Uredbe (EGS) št. 2847/93 se ne uporablja. |

Sprememba 22

Priloga

| Priloga se črta. |

[1] Še ni objavljeno v Uradnem listu.

--------------------------------------------------